2005 m. NBA naujokų birža
2005 m. NBA naujokų birža (angl. 2005 NBA draft) – Nacionalinės krepšinio asociacijos (NBA) naujokų birža, vykusi 2005 m. birželio 28 d. Tai buvo paskutinė NBA naujokų birža, kurioje galėjo dalyvauti vidurinių mokyklų krepšininkai. Nuo 2006 m. NBA naujokų biržos bet kurios tautybės žaidėjai, baigę JAV vidurinę mokyklą, negali pareikšti, kad jie gali dalyvauti naujokų biržoje, nebent jiems sukanka 19 metų ne vėliau kaip iki šaukimo metų gruodžio 31 d. ir nuo vidurinės mokyklos baigimo yra praėję bent vieneri metai. Šioje naujokų biržoje buvo pakviesti du lietuviai: Linas Kleiza ir Martynas Andriuškevičius.